Document ID: 32005D0302

KOMISSION PÄÄTÖS,
tehty 31 päivänä maaliskuuta 2005,
päätöksen 97/467/EY muuttamisesta yhden Kroatian laitoksen sisällyttämiseksi väliaikaisiin luetteloihin kolmansien maiden laitoksista, joista jäsenvaltiot sallivat sileälastaisten lintujen lihan tuonnin
(tiedoksiannettu numerolla K(2005) 985)
(ETA:n kannalta merkityksellinen teksti)
(2005/302/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY (1) ja erityisesti sen 2 artiklan 4 kohdan,
sekä katsoo seuraavaa:
(1)
Väliaikaisista luetteloista kolmansien maiden laitoksista, joista jäsenvaltiot sallivat kanin ja tarhatun riistan lihan tuonnin, 7 päivänä heinäkuuta 1997 tehdyssä komission päätöksessä 97/467/EY (2) vahvistetaan väliaikaiset luettelot kolmansien maiden laitoksista, joista jäsenvaltiot sallivat tarhatun riistan lihan, kaninlihan ja sileälastaisten lintujen (ratitae) lihan tuonnin.
(2)
Kroatia on toimittanut sellaisen sileälastaisten lintujen lihaa tuottavan laitoksen nimen, jonka toimivaltainen viranomainen on vakuuttanut noudattavan yhteisön sääntöjä.
(3)
Tämä laitos olisi tämän vuoksi lisättävä päätöksen 97/467/EY luetteloihin.
(4)
Koska kyseistä laitosta ei ole vielä tarkastettu paikan päällä, siitä tapahtuvaan tuontiin ei saa soveltaa kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (3) mukaisia rajoitettuja fyysisiä tarkastuksia.
(5)
Päätös 97/467/EY olisi tämän vuoksi muutettava vastaavasti.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 97/467/EY liite II tämän päätöksen liitteen mukaisesti.
2 artikla
Tätä päätöstä sovelletaan 21 päivästä huhtikuuta 2005.
3 artikla
Tämä päätös on osoitettu kaikille jäsenvaltioille.
Tehty Brysselissä 31 päivänä maaliskuuta 2005.

Labels: 17
0
3
6
18